Diari Oficial de la Generalitat Valenciana


Sumari del DOGV 3162, del 15-01-1998 (1998/66)

RESOLUCIÓ de 17 de desembre, del Rectorat de la Universitat de València, per la qual convoca a concurs públic una plaça de becari d'investigació en el Departament de Genètica de la Facultat de Ciències Biològiques.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3162

Data del DOGV
:   15-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/66


Data del document
:   17-12-1997

Organisme emissor
:   Conselleria de Medi Ambient

Tipus de document
:   Resolució

Correcció d'errades

RESOLUCIÓ de 17 de desembre, del Rectorat de la Universitat de València, per la qual convoca a concurs públic una plaça de becari d'investigació en el Departament de Genètica de la Facultat de Ciències Biològiques. [1998/M66]
  
Aquest Rectorat, fent ús de les competències que li atribueix l'article 4 de l'Ordre Ministerial de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:
  
Bases de la convocatòria
  
1. Títol del projecte: «Caracterización y evaluación de cepas de Bacillus Thuringiensis para el desarrollo de nuevos bioinsecticidas», dirigit pel professor Joan Ferré i Manzanero del Departament de Genètica de la Facultat de Ciències Biològiques.
  
2. Nombre de places: una.
  
3. Perfil de la beca:
  
3.1. Requisits:
  
3.1.1. Licenciat en Biologia.
  
3.1.2. Alumne de tercer cicle (o compromís de matricular-s'hi).
  
3.2. Mèrits a valorar:
  
3.2.1. Experiència en treballs amb Bacillus Thuringiensis, en bioassajos amb insectes i en fermentació de Bacillus Thuringiensis.
  
3.2.2. Coneixements d'anglès.
  
3.3. Objetius del becari: obtenció de l'ingredient actiu de Bacillus Thuringiensis. Ajudar en el manteniment de colònies d'insectes. Selecció de les soques més tòxiques de Bacillus Thuringiensis. Caracterització toxicològica de soques de Bacillus Thuringiensis.
  
3.4. Condicions de la beca.
  
3.4.1. Durada: un any prorrogable.
  
3.4.2. Dotació: 110.000 pessetes al mes brutes.
  
3.4.3. Incompatibilitat amb qualsevol altra beca o ajuda finançada amb fons públics o privats, així com amb qualssevol sous o salaris, excepte els contractes derivats de l'aplicació de l'article 11 de la Llei 11/1983, de 25 d'agost, de Reforma Universitària.
  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.
  
3.4.5. El gaudiment d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6. Igualment, la beca podrá quedar sense efecte per incompliment de les obligacions del becari, o per informe negatiu raonat del director de la beca.
  
3.4.7. La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.
  
4. Documentació: instància, certificat acadèmic detallat i currículum amb fotocòpia que justifique l'adecuació al perfil proposat i els mèrits aportats.
  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.
  
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a Càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.
  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.
  
Contra aquesta resolució, que posa fi a la via administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracións Públiques i del Procediment Administratiu Comú, en el termini de dos mesos, comptats a partir de l'endemà de la data de la seua publicació.
  
València, 17 de desembre de 1997.- El vicerector d'Investigació: Juli Peretó Magraner.
  
IV. ADMINISTRACIÓ DE JUSTÍCIA
  
e) ALTRES ASSUMPTES JUDICIALS
  
Jutjat de Primera Instància
  
número 63 de Madrid